नवोदय विद्यालय में वार्षिकोत्सव मनाया
जसवंतपुराकस्बे में स्थित जवाहर नवोदय विद्यालय का वार्षिकोत्सव कार्यक्रम मनाया गया। कार्यक्रम में जालोर सिरोही सांसद देवजी एम पटेल, रानीवाड़ा विधायक नारायणसिंह देवल, तहसीलदार पंकज कुमार जैन अतिथि के रुप में मौजूद थे कार्यक्रम का आगाज मां सरस्वती की प्रतिमा के आगे दीप प्रज्ज्वलित कर स्वागत गीत के साथ किया। इस मौके विद्यालय के प्राचार्य हरनाथसिंह चारण ने कहा कि इस विद्यालय के विद्यार्थियों ने शिक्षा खेल में स्कूल का नाम रोशन करने के साथ जिले का मान बढ़ाया हैं। सांसद पटेल ने सांसद कोटे से विद्यालय को बोलेरो कैंपर वाहन देने की घोषणा करने के साथ विद्यार्थियों को स्वयं तथा अपने परिवार के लोगों को नशामुक्त करने का संकल्प दिलवाया। विधायक नारायणसिंह देवल ने प्रथम स्थान पर आने वाले छात्र छात्राओं को बधाई दी विधायक देवल ने एमएलए कोटे से विद्यालय में स्मार्ट क्लासरूम बनाने को लेकर तीन लाख रुपए देने की घोषणा की।
सांस्कृतिक कार्यक्रम में जमकर बटोरी तालियां
विद्यालयके छात्र-छात्राओं ने अपनी कला का लोहा मनवाते हुए मंजे हुए कलाकारों की तरह एक से बढ़कर एक प्रस्तुति देकर अतिथियों अभिभावकों को तालियां बजवाने पर मजबूर कर दिया। छात्र छात्राओं की ओर से योगा नृत्य की प्रस्तुति देकर जीवन में योग का महत्व बताया। इसके अलावा राजस्थानी ओडिसी नृत्य की प्रस्तुतियों पर मौजूद दर्शक झूमने लगे। कार्यक्रम में सरपंच कौशल्या देवी खंडेलवाल, देवेंद्रसिह जावीया, देवाराम प्रजापत, अनिल पुरोहित तथा फूलचंद खंडेलवाल सहित स्थानीय लोग मौजूद थे।
जसवंतपुरा. नवोदयविद्यालय में आयोजित कार्यक्रम को संबोधित करते वक्ता सांस्कृतिक कार्यक्रम की प्रस्तुतियां देते विद्यार्थी।
awa_Deva hin_Deva hin_Deva hin_Deva hin_Deva